初伏大雨戲呈無咎四首  其四
作者：鄧忠臣
朝代：宋

paragraphs: 神龜不識烹魚釜，生潛深淵長黄土。
誰令誤落魚網中，白晝冥冥作雷雨。
嗟予蟠然别舊隱，空巖無人滴鍾乳。
松菊滿山胡不歸，願同妻子忍攻苦。
長歌漫漫何時旦，起坐中夜私自語。
茅茨十九漏如澠，誰知華堂醉歌舞。
山中吾廬歸去來，峰插翠玉朝南户。
注目操刀必割時，尸祝何煩越尊爼。